cyanic-selkie/wikianc huggingface dataset:
Ματωμένο Ρομάντζο
Πλοκή
Κατά τη διάρκεια μιας επίσκεψης στη Μόνα, ο Τζον της ζητά να κάνει μια λίστα με όλα τα ακριβά δώρα που της έδωσε ο Σμάιλι για να τα μεταφέρει στην ασφαλιστική τους εταιρεία προκειμένου να αντισταθμίσει τη ζημιά. Αυτή η λίστα περιλαμβάνει ένα ακριβό γούνινο παλτό, ένα αυτοκίνητο, ένα διαμαντένιο δαχτυλίδι αρραβώνων και ένα θαλάσσιο σκάφος. Αφού ο Τζον λέει ότι η εθελοντική παράδοση αυτών των πραγμάτων μπορεί να μειώσει σημαντικά τη διάρκεια της παραμονής του Σμάιλι στη φυλακή, η Μόνα χωρίς καμία αντίρρηση συμφωνεί να επιστρέψει όλα τα πράγματα που της δωρίστηκαν. Παραλλήλα τον προσκαλεί να πάει να επιθεωρήσει το σκάφος. Ένα ταξίδι με βάρκα στον ωκεανό και το επόμενο κοινό δείπνο φέρνουν τη Μόνα και τον Τζον πολύ κοντά, όπου και αρχίζουν να έχουν μια αμοιβαία συμπάθεια. Όταν ο Τζον φεύγει από το διαμέρισμα της Μόνα το βράδυ, αποδεικνύεται ότι ο Μακ τους παρακολούθουσε κρυφά όλη την ημέρα.
Το επόμενο πρωί, ο Τζον πηγαίνει στο γραφείο και συναντά τον Μακ, ο οποίος του ζητά να δείξει μια λίστα με τα δώρα. Χωρίς να βρει το σκάφος μέσα στη λίστα, ο Μακ ρωτά τον Τζον αν ο λόγος που δεν το έβαλε μέσα είναι λόγω της συμπάθειά του για τη Μόνα. Ο Τζον συναντά ξανά τη Μόνα και λέει ότι θα πρέπει να πάρει και το σκάφος, καθώς ο Μάκ ξέρει γι 'αυτόν και αν το αποκρύψει μπορεί να δημιουργήσει προβλήματα. Η Μόνα ερωτεύεται τον Τζον, και περνούν το βράδυ μόνοι τους στο διαμέρισμά της. Όταν ο Τζον επιστρέφει στο σπίτι αργά το βράδυ, συναντά τον Μακ στην πόρτα του γκαράζ, ο οποίος του θυμίζει το ενδιαφέρον του για τη Μόνα και χτυπά βάναυσα τον Τζον.
Το επόμενο πρωί, η Μόνα ανακαλύπτει ότι ο Τζον είχε ξεχάσει το χαρτοφύλακά του στο σπίτι της και, έχοντας μάθει ότι δεν είχε πάει στη δουλειά, αποφασίζει να μεταφέρει το χαρτοφύλακα στο σπίτι του. Σταματώντας κοντά στο σπίτι του Τζον η Μόνα, συναντά μια γυναίκα που φεύγει από το σπίτι και, συνειδητοποιώντας ότι ο Τζον είναι παντρεμένος, γυρίζει και φεύγει. Στην επόμενη συνάντηση τους σε ένα εστιατόριο, η Μόνα δίνει στον Τζον τον χαρτοφύλακά του και λέει ότι πρέπει να επιστρέψει στη γυναίκα του. Ο Τζον το κάνει και, φαίνεται, στη ζωή του να υπαρχει μια ηρεμία.
Ωστόσο, αυτό δεν σταματά τον Μακ. Πηγαίνει στη φυλακή όπου συναντά τον Σμάιλι και του λέει ότι ενώ αυτός βρίσκεται στη φυλακή, η Μόνα ξεκίνησε μια σχέση με τον Τζον και ξεφορτώθηκε όλα τα δώρα του, συμπεριλαμβανομένου του δαχτυλιδιού των αρραβώνων τους. Ο Σμάιλι εξοργίζεται και κατά την επόμενη συνάντηση με την Μόνα αρχίζει να την βασανίζει με ερωτήσεις σχετικά με το δαχτυλίδι και για τον αντίζηλο του. Η Μόνα τα λέει όλα στον Τζον. Αφού η Μόνα παραδώσει όλα τα δώρα που έλαβε στην ασφαλιστική εταιρεία, ο Σμάιλι απελευθερώνεται νωρίς. Ο Τζον πηγαίνει στη φυλακή για να μιλήσει στον Σμάιλι, ελπίζοντας να του εξηγήσει ήρεμα τα πάντα, αλλά αποδεικνύεται ότι είχε ήδη απελευθερωθεί νωρίς το πρωί και ο Μακ τον πήρε μακριά με το αυτοκίνητό του.
Όταν η Μόνα επιστρέφει στο σπίτι από τη δουλειά, βλέπει ένα μεθυσμένο Σμάιλι με ένα όπλο που του έδωσε ο Μακ. Η Μόνα ισχυρίζεται ότι αυτή και ο Τζον δεν έχουν τίποτα μαζί και προσποιήται ότι είναι χαρούμενη που βλέπει τον Σμάιλι και κάνει κινηση να τον φιλήσει. Ωστόσο, αυτός την ωθεί απότομα και φεύγει για την πόλη. Η Μόνα καλεί τον Τζον και τον προειδοποιεί ότι ο Σμάιλι είναι ελεύθερος, μεθυσμένος και οπλισμένος. Ο Τζον προσπαθεί για άλλη μια φορά να πει στη γυναίκα του για τα πάντα, αλλά πάλι δεν βρίσκει την ψυχική δύναμη και, επιπλέον, φοβάται την καταστροφή της οικογένειας καθώς και ένα δημόσιο σκάνδαλο που θα μπορούσε να βλάψει την καριέρα του.
Αργά το βράδυ, ο Τζον ακούει έναν θόρυβο έξω από το σπίτι του. Στέλνει τη γυναίκα και το παιδί του να κοιμηθούν στον δεύτερο όροφο, και βγάζει ένα όπλο, σβήνει το φως στον πρώτο όροφο και ετοιμάζεται να συναντήσει τον Σμάιλι. Ακούγοντας τον ήχο ενός αυτοκινήτου να κινείται προς τα πάνω (πίσω από το τιμόνι του οποίου κάθεται ο Μακ) και ένα χτύπημα στην πόρτα, ο Τζον περπατά προσεκτικά έξω από την πίσω πόρτα, πλησιάζει τον μεθυσμένο Σμάιλι από την πλάτη και, απειλώντας τον με ένα πιστόλι, του ζητά να φύγει αμέσως, υποσχόμενος να του μιλήσει την επόμενη μέρα. Πίσω στο σπίτι, ο Τζον ακούει τον ήχο ενός αυτοκινήτου που φεύγει μακριά και περπατάει στο παράθυρο. Τότε σπάει το τζάμι,και μετά ακούγεται ένας πυροβολισμός. Η σύζυγος του Τζον κατεβαίνει γρήγορα τις σκάλες. Ο Τζον την ζητά να καλέσει την αστυνομία, λέγοντας ότι σκότωσε έναν άνδρα. Μετά από αυτό, ο Τζον λέει στη σύζυγό του όλη την αλήθεια για τη σχέση του με τη Μόνα, και λυπάται που δεν το έκανε πριν. Η αστυνομία που φτάνει μετά την ανάκριση του Τζον καταλήγει στο συμπέρασμα ότι πυροβόλησε προστατεύοντας το σπίτι του από έναν διαρρήκτη.
Εν τω μεταξύ, ο Μακ πάει στο σπίτι της Μόνα και αρχίζει να μαζεύει τα πράγματα της, λέγοντας ότι φεύγουν μαζί για να ξεκουραστούν και να διασκεδάσουν στο Reno, ελπίζοντας ότι θα παντρευτούν εκεί. Λέει ότι τακτοποίησε τα πάντα με τον καλύτερο τρόπο. Αφού ο Μακ λάβει πληροφορίες από την αστυνομία ότι ο Σμάιλι είναι νεκρός, η Μόνα βγάζει ένα όπλο και πυροβολεί τον Μακ.
Την επόμενη μέρα, ο Τζον πηγαίνει στο γραφείο του εισαγγελέα και αφηγείται όλη την ιστορία που οδήγησε στη δολοφονία του Σμάιλι. Ο εισαγγελέας τον ενημερωνει ότι η Μόνα πυροβόλησε τον Μακ τη νύχτα και η μελλοντική της μοίρα θα εξαρτηθεί από το αν θα ζήσει ή όχι. Ο εισαγγελέας λέει ότι επισήμως δεν μπορεί να κρατήσει τον Τζον, αλλά στη συνείδησή του τον θεωρεί δολοφόνο, καθώς θα μπορούσε να είχε αποτρέψει τη δολοφονία του Σμαίλι απλώς καλώντας την αστυνομία. Ο Τζον φεύγει από το γραφείο του εισαγγελέα και τη στιγμή εκεί αντικρύζει την Μόνα που μεταφέρεται στο κέντρο για την προφυλάκιση της. Βγαίνοντας στο δρόμο, ο Τζον μπαίνει στο αυτοκίνητο με τη σύζυγό του, η οποία, αφού ζύγισε όλες τις περιστάσεις, αποφάσισε να σώσει την οικογένειά της και να συνεχίσει τη ζωή μαζί του.
Εξωτερικοί σύνδεσμοι
Κατηγορία:Φιλμ νουάρ Κατηγορία:Ταινίες του 1948 Κατηγορία:Αμερικανικές ταινίες Κατηγορία:Αμερικανικές ασπρόμαυρες ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Αντρέ Ντε Τοθ Κατηγορία:Ταινίες παραγωγής United Artists Κατηγορία:Ταινίες γυρισμένες στο Λος Άντζελες Κατηγορία:Ταινίες βασισμένες σε αμερικανικά μυθιστορήματα Κατηγορία:Αμερικανικές αστυνομικές ταινίες Κατηγορία:Ταινίες τοποθετημένες στο Λος Άντζελες
Νικ Κύργιος
Ο Νικ Κύργιος (αγγλικά: Nick Kyrgios, γενν. 27 Απριλίου 1995 ) είναι Αυστραλός, ελληνικής και μαλαϊκής καταγωγής, επαγγελματίας παίκτης του τένις. Κατέκτησε το Αυστραλιανό Όπεν το 2022 στο διπλό με τον Θανάση Κοκκινάκη, ενώ στο μονό έφτασε στον τελικό του Γουίμπλεντον, πάλι το 2022, όπου έχασε από τον Νόβακ Τζόκοβιτς.
Στην κατηγορία των εφήβων (juniors) έχει κατακτήσει το Αυστραλιανό Όπεν και το Γουίμπλεντον το 2013.
Συνολικά κατέχει 7 τίτλους ATP από τους οποίους οι δύο είναι στο Ουάσιγκτον Όπεν το 2019 και το 2022.
Οικογένεια και παιδική ηλικία
Ο Κύργιος γεννήθηκε στην Καμπέρα της Αυστραλίας. Ο πατέρας του, Γεώργιος, είναι Έλληνας με καταγωγή από την ευρύτερη περιοχή των Ιωαννίνων, ενώ η μητέρα του, Νιλ, είναι από τη Μαλαισία. Ο πατέρας του είναι ελαιοχρωματιστής και η μητέρα του είναι μηχανικός υπολογιστών. Ο Νίκος είναι ο τρίτος απο τα τρία παιδία της οικογένειας. Έχει έναν μεγαλύτερο αδερφό τον Χρήστο, ο οποίος είναι ιδιοκτήτης ενός γυμναστηρίου και μια μεγαλύτερη αδερφή τη Halimah, η οποία ασχολείται με τον χορό και την υποκριτική. Σχολείο παρακολούθησε στο Radford College και στο Daramalan College, όπου και αποφοίτησε το 2012. Ο Κύργιος έχει δηλώσει Χριστιανός Ορθόδοξος.
Ο Κύργιος υπήρξε ελπιδοφόρος μπασκετμπολίστας στην εφηβεία του πρίν πάρει την απόφαση να ασχοληθεί εξ ολοκλήρου με το τέννις όταν ήταν 14 χρονών. Ξεκίνησε να παίζει τέννις σε μικρή ηλικία έπειτα από παρότρυνση της μητέρας του. Στα 16 του χρόνια κέρδισε μία πλήρη υποτροφία από το Australian Institute of Sport ώστε να αναπτύξει σε αγωνιστικό επίπεδο το τέννις. Στον ελεύθερο χρόνο του παρακολουθεί NBA και είναι φανατικός οπαδός των Boston Celtics.
2012
Ο Κύργιος αγωνίστηκε στο προκριματικό ταμπλό του Αυστραλιανού Όπεν του 2012 στο οποίο ηττήθηκε στην πρεμιέρα του. Στη συνέχεια της σεζόν αγωνίστηκε σε αγώνες του 2012 ITF Men's Circuit σε χώρες όπως η Αυστραλία, Γερμανία, Ιαπωνία και Σλοβενία.
2013
Ο Κύργιος ξεκίνησε τη σεζόν του 2013 ως το No.838 της παγκόσμιας κατάταξης και διαγωνίστηκε στο πρώτο επίσημο τουρνουά της καριέρας του στο 2013 Brisbane International, χάνοντας στον πρώτο προκριματικό γύρο. Έπειτα ηττήθηκε στον πρώτο προκριματικό γύρο του 2013 Australian Open και έμεινε εκτός στο πρώτο Grand Slam που διαγωνίστηκε. Ωστόσο συνέχισε την πορεία του στο Αυστραλιανό Όπεν, στο ταμπλό των Junior, όπου κέρδισε τον τίτλο νικώντας τον συμπατριώτη του Θανάση Κοκκινάκη στον τελικό. Σε δηλώσεις του μετά την κατάκτηση του τίτλου έθεσε ως στόχο του 2013 να μπεί στο Top300 της παγκόσμιας κατάταξης. Στη συνέχεια αγωνίστηκε στο πρώτο του τουρνουά Challenger αλλά και σε δύο τουρνουά της κατηγορίας Futures. Τον Φλεβάρη κέρδισε τον πρώτο τίτλο του σε Challenger, στα 17 του χόνια, στο τουρνουά 2013 Nature's Way Sydney Tennis International. Το καλοκαίρι οι διογρανωτές του 2013 French Open έδωσαν στον Κύργιο wildcard για το προκριματικό ταμπλό, αλλά λόγω αποχώρησης του John Millman, ο Κύργιος κέρδισε την είσοδο του απευθείας στο κύριο ταμπλό του μονού των ανδρών για πρώτη φορά στην καριέρα του. Εκεί πέτυχε την πρώτη του νίκη σε αγώνα ATP Tour level της καριέρας του νικώντας το No.8 του ταμπλό, Radek Stepanek στα 3 σετ. Στον δεύτερο γύρο ωστόσο ηττήθηκε απο τον Marin Cilic, αλλά λόγω της πορείας του έφτασε στο No.213 της παγκόσμιας κατάταξης. Στη συνέχεια της σεζόν προκρίθηκε στο κυρίως ταμπλό του 2013 US Open, στο οποίο όμως ηττήθηκε στην πρεμιέρα από τον David Ferrer. Μετά τον Αμερικάνικο Όπεν ο Κύργιος έκανε νέο ρεκόρ καριέρας φτάνοντας στο No.186 της παγκόσμιας κατάταξης στις 9 Σεπτεμβρίου του 2013, ξεπερνώντας κατά πολύ τον στόχο που είχε θέσει στην αρχή της σεζόν.
2014: Προημιτελικός Wimbledon
Στο Αυτραλιανό Όπεν του 2014 οι διοργανωτές έδωσαν στον κύργιο wildcard και αγωνίστηκε στο κυρίως ταμπλό. Εκεί πέτυχε την πρώτη του νίκη σε Grand Slam κερδίζοντας στον πρώτο γύρο τον Benjamin Becker στα 4 σετ. Έπειτα ακολούθησε ο δεύτερος γύρος στον οποίο ηττήθηκε απο τον Benoit Paire στα 5 σετ, ενώ είχε προηγηθεί με τα δύο πρώτα σετ. Ο Κύργιος συνέχισε τη σεζόν του στο Challenger Tour όπου και κατέκτησε δύο διαδοχικά Challenger, το 2014 Sarasota Open και το 2014 Savannah Challenger. Στη συνέχεια αγωνίστηκε στο Γαλλικό Όπεν αφού του δόθηκε wildcard αλλά ηττήθηκε στον πρώτο γύρο από τον Milos Raonic. Στη συνέχεια της σεζόν κέρδισε τον τρίτο τίτλο Challenger στο 2014 κερδίζοντας το 2014 Aegon Nottingham Challenge. Τον Ιούνιο, ο Κύργιος και πάλι με χρήση wildcard αγωνίστηκε στο κυρίως ταμπλό του 2014 Wimbledon Championships, όπου κέρδισε τον πρώτο του αγώνα ενάντια στον Stephane Robert στα 4 σετ. Στο δεύτερο γύρο ο Κύργιος νίκησε τον Richard Gasquet, σε ένα παιχνίδι θρίλερ με 5 σετ, ενώ χρειάστηκε να σώσει 9 matchpoint του αντιπάλου μέχρι να πάρει τη νίκη. Στον τρίτο γύρο αντιμετώπισε τον Jiri Vesely, τον οποίο νίκησε στα 4 σετ. Έπειτα προκρίθηκε στον τέταρτο γύρο όπου βρέθηκε αντιμέτωπος με το τότε No1 της παγκόσμιας κατάταξης και έναν απο τους καλύτερους τεννίστες, τον Rafael Nadal. Σε αυτό τον αγώνα ο Κύργιος πέτυχε τη μεγαλύτερη νίκη την καριέρας του νικώντας τον Rafael Nadal στα 4 σετ, και προκρίθηκε για πρώτη φορά σε προημιτελικό Grand Slam τουρνουά. Στα προημιτελικά ωστόσο ηττήθηκε στα 4 σετ απο τον Milos Raonic. Με αυτή του την πορεία κατάφερε να αναρριχηθεί στην παγκόσμια κατάταξη από το νούμερο 144 στο 66. Στο Αμερικάνικο Όπεν του 2014 ο Κύργιος έφτασε μέχρο τον τρίτο γύρο, νικώντας στην πορεία τον Mikhail Youzhny και Andreas Seppi πρίν ηττηθεί από τον Tommy Robredo στα 4 σετ. Στη συνέχεια ο Κύργιος αποφάσισε να προσπεράσει την υπόλοιπη σεζόν για να πάρει την απαραίτητη ξεκούραση. Έκλεισε τη σεζόν ως το No.52 της παγκόσμιας κατάταξης και ως ο No.2 Αυστραλός.
2015: Προημιτελικός Αυστραλιανού Όπεν, τραυματισμοί, πρώτος τελικός ATP
Επέστρεψε στο τουρνουά της Βαρκελώνης όπου ηττήθηκε στον 2ο γύρο από τον 19χρονο Elias Ymer. Στο 2015 Estoril Open, ο Νίκος έφτασε σε τελικό τουρνουά ATP για πρώτη φορά στην καριέρα του, νικώντας στην πορεία τον Albert Ramos, τον Filip Krajinovic, τον Robin Haase και τον Pablo Carreno-Busta. Στον τελικό έχασε από τον Richard Gasquet με σκόρ 6-3, 6-2. Αυτό ήταν και το τελευταίο του τουρνουά ώς teenager.
Την επόμενη βδομάδα ο Κύργιος έλαβε μέρος στο Madrid Open όπου νίκησε το No.2 της παγκόσμιας κατάταξης και 17 φορές πρωταθλητή Grand Slam Roger Federer, στον δεύτερο γύρο και αφού έσωσε 2 match point του αντιπάλου. Στον τρίτο γύρο ηττήθηκε από τον John Isner στα 3 σετ. Με την πορεία του στο τουρνουά ο Κύργιος θα έχει νέο career high στο Νο.30 της παγκόσμιας κατάταξης.
Αργότερα τον Μάιο στο Ρολάντ Γκαρός, ο Κύργιος ήταν για πρώτη φορά στην καριέρα του ένας απο τους κορυφαίους 32 του ταμπλό. Νίκησε στα 3 σετ τον Denis Istomin στον πρώτο γύρο. Στον δεύτερο προκρίθηκε με walkover, αφού ο αντίπαλος του, Kyle Edmund, αποχώρησε με τραυματισμό. Στον τρίτο γύρο ηττήθηκε στα 3 σετ απο τον Andy Murray και ολοκλήρωσε τις υποχρεώσεις του. Αύτη η πορεία θα τον φέρει για πρώτη φορά στο No.25 της παγκόσμιας κατάταξης.
thumb|287x287px|Ο Κύργιος το 2013
Πορεία στα Γκραν Σλαμ στο Μονό
* To τουρνουά Γουίμπλετον του 2021 δεν διεξήχθη λόγω της πανδημίας του κορωνοϊού.
** Στον 2ο γύρο του Γαλλικού Όπεν του 2015 και στον ημιτελικό του Γουίμπλετον του 2022 ο Κύργιος πέρασε δίχως αγώνα (walkover) οπότε αυτές οι προκρίσεις δεν μετρούνται ως νίκες στη στατιστική.
Παραπομπές
Κατηγορία:Αυστραλοί αθλητές της αντισφαίρισης Κατηγορία:Ελληνοαυστραλοί Κατηγορία:Νικητές Αυστραλιανού Όπεν (αντισφαίριση)
Ekstraklasa SA
Η Ekstraklasa SA είναι «spółka akcyjna» (κάτι παρόμοιο με την ανώνυμη εταιρεία, σύμφωνα με το πολωνικό δίκαιο) η οποία δημιουργήθηκε στις 14 Ιουνίου του 2005 στη Βαρσοβία κατά τη διάρκεια συνάντησης των εκπροσώπων των 16 συλλόγων του ανώτατου πρωταθλήματος της Πολωνίας, της Λίγκα Πίλκι Νόζνεϊ (Liga Piłki Nożnej).
Kύρια αποστολή της είναι η διεξαγωγή του πρωταθλήματος ποδοσφαίρου της ανώτατης εθνικής κατηγορίας, της Εκστρακλάσα. Επιπλέον από την περίοδο 2006/2007 διοργανώνει τον αγώνα Σούπερ Καπ Εκστρακλάσα (Superpuchar Ekstraklasy), ενώ στο παρελθόν την ευθύνη της διοργάνωσης είχε η Πολωνική Ομοσπονδία Ποδοσφαίρου (PZPN), και από την περίοδο 2007/2008 διοργανώνει το πρωτάθλημα νέων (Młoda Ekstraklasa). Το διάστημα 2006-2009 η Ekstraklasa SA διεξήγαγε το Κύπελλο Εκστρακλάσα (Puchar Ekstraklasy).
Λογότυπο
Το πρώτο λογότυπο της εταιρείας δημιουργήθηκε το 2008. Ένα νέο λογότυπο χρησιμοποιήθηκηε την περίοδο 2011–2015. Το καλοκαίρι του 2015, το λογότυπο της Ekstraklasa SA άλλαξε.
Εξωτερικοί σύνδεσμοι
Κατηγορία:Ποδόσφαιρο στην Πολωνία
Γεώργιος Βούλγαρης
Οικογένεια και χρονολογία γέννησης
Γεννήθηκε στην Ύδρα και ήταν γιος του Δημητρίου ή Δήμα Βούλγαρη και της Ελένης Γκίκα. Σχετικά με το έτος της γέννησής του υπάρχει διχογνωμία: ο Αγαπητός αναφέρει ως έτος γέννησης το 1766, ο Γούδας το 1767 και ο Κριεζής το 1769, ενώ ο Λιγνός θεωρεί αυτές τις εκτιμήσεις λανθασμένες στηριζόμενος στο γεγονός πως ο Βούλγαρης κατετάγη στο οθωμανικό ναυτικό το 1778 και αναφέρει ως έτος γέννησης το 1758 με βάση την αναφορά του Γεωργίου Κριεζή στο έργο του τελευταίου Ιστορία της νήσου Ύδρας πρό της Επαναστάσεως του 1821, σύμφωνα με την οποία ο Βούλγαρης πέθανε σε ηλικία 54 ετών. Αδέλφια του ήταν ο επικεφαλής του στόλου της Ύδρας κατά την Ελληνική Επανάσταση Ιωάννης Βούλγαρης (1773-1823) και ο Φραγκίσκος Βούλγαρης (απεβίωσε το 1828) που ασχολήθηκε με τον πολιτικό τομέα της εξέγερσης.
Σταδιοδρομία
Ο Βούλγαρης δεν έτυχε κάποιας μόρφωσης και το 1778 κατετάγη ως μελάχης (ναύτης) στον οθωμανικό στόλο. Κατά τη θητεία του διακρίθηκε για τις ικανότητές του και αναδείχτηκε με τη σειρά επικεφαλής των Υδραίων ναυτών, πλοίαρχος πολεμικής μονάδας, σωματοφύλακας του καπουδάν πασά αλλά και πρώτος πλοίαρχος της οθωμανικής ναυαρχίδας. Συμμετείχε στην εκστρατεία εναντίον του Οσμάν Πασβάνογλου - κατά την οποία έσωσε τον καπουδάν πασά Χουσεϊν από δολοφονική απόπειρα εναντίον του κερδίζοντας έτσι την εμπιστοσύνη και την εύνοιά του - και στην εκστρατεία κατά του Ναπολέοντα στην Αίγυπτο. Αργότερα του ανατέθηκε από τους Οθωμανούς η πάταξη της πειρατείας στο Αιγαίο, αποστολή που κατάφερε να εκπληρώσει σε ικανοποιητικό βαθμό. Ως ένδειξη αναγνώρισης των υπηρεσιών του, του παραχωρήθηκε από την αδελφή του σουλτάνου, το νησί Αγκίστρι στον Σαρωνικό κόλπο.
Οι φιλικές του σχέσεις με τους Οθωμανούς αλλά και οι ταραχές που επικρατούσαν στην Ύδρα κατά τις αρχές του 19ου αιώνα οδήγησαν στον διορισμό του στη θέση του μπας κοτζάμπαση (διοικητή) του νησιού την 1η Δεκεμβρίου του 1802 με εντολή να επαναφέρει την ηρεμία στην Ύδρα και να πατάξει τα άτομα που προκαλούσαν τις ταραχές. Ο Βούλγαρης θεωρήθηκε ως το πιο κατάλληλο άτομο για αυτή τη θέση καθώς είχε ήδη 24 χρόνια επιτυχημένης υπηρεσίας στον οθωμανικό στόλο, απολάμβανε της εμπιστοσύνης των Οθωμανών αλλά και του σεβασμού της πλειοψηφίας των Υδραίων. Εγκαταστάθηκε στην Ύδρα κατά τα τέλη Δεκεμβρίου του 1802 και γρήγορα έδωσε τέλος στις έριδες με μια σειρά μέτρων όπως ο διορισμός νέων προεστών, η σύσταση πολιτοφυλακής, η αμνηστία αλλά και η αυστηρή τιμωρία όσων δεν συμμορφώθηκαν με τις εντολές του. Παράλληλα διετέλεσε για ένα διάστημα και τοποτηρητής των Σπετσών και του Πόρου.
Τα επόμενα χρόνια ο Βούλγαρης συνέχισε και από τη θέση του διοικητή της Ύδρας τις εκστρατείες του εναντίον ντόπιων (κυρίως Μανιατών) αλλά και ξένων πειρατών που λυμαίνονταν το Αιγαίο ενώ είχε σημαντική συμβολή το 1803 στο διορισμό του Αντωνίου Γρηγοράκη στο αξίωμα του μπέη της Μάνης.
Το 1807, κατά τη διάρκεια του ρωσοτουρκικού πολέμου του 1806–1812, η φιλορωσική αντιπολίτευση της Ύδρας με επικεφαλής τους αδελφούς Κουντουριώτη, τον Αναστάσιο Κοκκίνη, τον Νικόλαο Γιακουμάκη Τσαμαδό κλπ έπειτα από προτροπή του Ρώσου ναυάρχου Ντμίτρι Σινιάβιν κήρυξε επανάσταση. Ο Βούλγαρης από την πλευρά του πρόβαλε μικρή αντίσταση και έπειτα αποσύρθηκε στην Αθήνα μη θέλοντας να κλιμακώσει τη σύγκρουση. Αργότερα ο ρωσικός στόλος αποχώρησε από το Αιγαίο με αποτέλεσμα οι Υδραίοι επαναστάτες να αναγκαστούν να εγκαταλείψουν το νησί. Ύστερα από αυτή την εξέλιξη ο Βούλγαρης επέστρεψε στην Ύδρα τον Σεπτέμβριο του 1807, αναγκάστηκε όμως να την εγκαταλείψει ξανά λίγους μήνες αργότερα όταν οξύνθηκαν εκ νέου οι σχέσεις του με την αντιπολίτευση, οι ηγέτες της οποίας είχαν αμνηστευθεί από την Υψηλή Πύλη και είχαν επιστρέψει και αυτοί αφού πρώτα κατέβαλαν σημαντικά χρηματικά ποσά. Τελικά ο Βούλγαρης επανήλθε οριστικά στη θέση του στις 12 Ιουνίου του 1808 με υπόδειξη του καπουδάν πασά ενώ οι πολιτικοί του αντίπαλοι βρήκαν καταφύγιο στα Κύθηρα. Ενδιάμεσα απέτρεψε εκστρατεία του βαλή της Πελοποννήσου Βελή πασά με σκοπό την τιμωρία των εξεγερμένων φοβούμενος λεηλασία του νησιού από τις δυνάμεις του Αλβανού πασά.
Τελικά το 1811 οι πολιτικοί του αντίπαλοι τον ανάγκασαν να τους αναγνωρίσει ρόλο στα ζητήματα της Ύδρας, η οποία πλέον θα διοικούταν από τριμελή επιτροπή που θα μεταβαλλόταν ανά τρίμηνο. Μετά από αυτή την εξέλιξη ο Βούλγαρης αποσύρθηκε στο Αγκίστρι όπου απεβίωσε στις 23 Αυγούστου 1812 έπειτα από σύντομη αρρώστια. Μετά το θάνατό του η οικογένειά του τέθηκε υπό την προστασία του καπουδάν πασά. Στη διοίκηση του νησιού τον διαδέχτηκε ο Νικόλαος Κοκοβίλας, όμως η τοπική εξουσία βρισκόταν πλέον ουσιαστικά στα χέρια του Λάζαρου Κουντουριώτη.
Προσωπική ζωή
Από το γάμο του απέκτησε έξι παιδιά. Τέκνα του ήταν μεταξύ άλλων ο μετέπειτα πρωθυπουργός Δημήτριος Βούλγαρης, η κυρία επί των τιμών της βασίλισσας Αμαλίας και σύζυγος του πρωθυπουργού Αντωνίου Κριεζή, Κυριακούλα καθώς και οι Εμμανουήλ και Νικόλαος.
Αποτίμηση
Ο Βούλγαρης χάρη στις ικανότητές του, στην πολυετή και επιτυχημένη υπηρεσία του στον οθωμανικό στόλο αλλά και στην απόλυτη αφοσίωσή του προς την Υψηλή Πύλη, την οποία απέδειξε πολλάκις (χαρακτηριζόμενος μάλιστα για αυτό το λόγο από τους πολιτικούς του αντιπάλους ως τουρκολάτρης ) κατάφερε να κερδίσει την πλήρη εμπιστοσύνη της οθωμανικής εξουσίας. Παρά το γεγονός πως ο ίδιος διέθετε πρόσβαση στα κέντρα αποφάσεων της αυτοκρατορίας, δεν εξέφρασε ποτέ επιθυμία για περαιτέρω ανάδειξή του πέρα από τα στενά όρια της Ύδρας.
Βιβλιογραφία
Γεωργιος
Υρνηθώ
Στην ελληνική μυθολογία η Υρνηθώ ήταν κόρη του βασιλέα του Άργους Τημένου, ενός από τους Ηρακλείδες, και σύζυγος του Δηιφόντη.
Προοριζόταν από τον πατέρα της για τη διαδοχή του θρόνου και για τον λόγο αυτό κίνησε τον φθόνο και το μίσος των αδελφών της Κείσου, Φάλκη, Κερύνη και Αργαίου. Αυτοί σκότωσαν τον πατέρα τους, έδιωξαν την Υρνηθώ μαζί με τον Δηιφόντη και ανεκήρυξαν βασιλιά τον μεγαλύτερο στην ηλικία από αυτούς, τον Κείσο. Αργότερα, με βοηθό την Πειθώ, κατάφεραν να απαγάγουν βίαια την Υρνηθώ από την Επίδαυρο, όπου είχε καταφύγει με τον σύζυγό της. Καταδιωκόμενοι στη συνέχεια από τον Δηιφόντη, σκότωσαν την έγκυο Υρνηθώ.
Στον τόπο της σφαγής της Υρνηθούς, όπου και ετάφη κατά την παράδοση, οι κάτοικοι της Επιδαύρου ανέγειραν ιερό στο όνομά της, το αποκαλούμενο Υρνήθιον. , ονομασία που έλαβε αργότερα και κοντινός οικισμός.
Η Υρνηθώ αποτελεί ηρωίδα στην αποσπασματικά σωζόμενη τραγωδία του Ευριπίδη Τημενίδαι, τριλογία μαζί με τις τραγωδίες Τήμενος και Αρχέλαος.
Εχίνοψ ο ακανθότατος
Το γένος Εχίνοψ (Echinops) ανήκει στην οικογένεια των Συνθέτων ή Αστεροειδών και οφείλει την επιστημονική του ονομασία στις λέξεις εχίνος (αχινός) και όψις, δηλαδή το φυτό έχει την όψη του αχινού. Το είδος Εχίνοψ ο ακανθότατος (Echinops spinosissimus) κατανέμεται στην Ανατολική Μεσόγειο, ενώ στην Ελλάδα απαντά σε ξηρές πετρώδεις τοποθεσίες στο Ιόνιο, στην Πελοπόννησο, στην Κρήτη και στα νησιά του νοτιοανατολικού Αιγαίου. Ο εχίνοψ είναι πολυετές φυτό με λείο, διακλαδισμένο βλαστό και φύλλα πτεροσχιδή. Η κεφαλή είναι μεγάλη σφαιρική, με διάμετρο 3,5-7 cm και τα άνθη του είναι λευκά ή κυανοϊώδη. Η ανθοφορία πραγματοποιείται από Ιούνιο μέχρι Αύγουστο.
Παραπομπές
Κατηγορία:Ελληνική χλωρίδα Κατηγορία:Αστεροειδή
Τζακ Λορντ
Ο Τζακ Λορντ (πραγματικό όνομα John Joseph Patrick Ryan, Μπρούκλιν, Νέα Υόρκη, Η.Π.Α., 30 Δεκεμβρίου 1920 - Χονολουλού, Χαβάη, 21 Ιανουαρίου 1998) ήταν Αμερικανός πολυπράγμων καλλιτέχνης, ηθοποιός και σκηνοθέτης, περισσότερο γνωστός για τον πρωταγωνιστικό του ρόλο σαν "Επιθεωρητής Steve McGarrett" στη δημοφιλή τηλεοπτική σειρά Χαβάη 5-0 ("Hawaii Five-O", 1968 - 1980) η οποία γνώρισε παγκόσμια απήχηση καθώς προβλήθηκε σε 80 χώρες και την παρακολούθησαν περισσότεροι από 300 εκατομμύρια τηλεθεατές.
Ο Λορντ πήρε ακόμη μέρος σε πολλές ταινίες και δεκάδες τηλεοπτικές σειρές, καθώς και σε θεατρικές παραγωγές του Μπρόντγουεϊ, σε περίπου πέντε δεκαετίες υποκριτικής καριέρας. Ήταν επίσης, επιτυχημένος ζωγράφος και δύο από τα έργα του παρουσιάσθηκαν στο Μητροπολιτικό Μουσείο Τέχνης της Νέας Υόρκης και στο Βρετανικό Μουσείο Μοντέρνας Τέχνης το 1940, όταν ήταν μόλις 20 ετών. Ήταν όμως γνωστος και για τη λατρεία του στην ποίηση.
Αχιλλέας Κύρου
Ο Αχιλλέας Κύρου (1898–1950) ήταν Ελληνοκύπριος δημοσιογράφος και συγγραφέας.
Τζακ Λορντ
Από τον πρώτο του γάμο απέκτησε έναν γιο τον οποίο γνώρισε μόνο σαν μωρό, αφού μετά τη γέννησή του πήρε διαζύγιο και αργότερα το παιδί σκοτώθηκε σε ένα τροχαίο δυστύχημα σε ηλικία μόλις 13 ετών.
Αχιλλέας Κύρου
Βιογραφικά στοιχεία
Γεννήθηκε το 1898 στην Αθήνα και πατέρας του ήταν ο Άδωνις Κύρου, εκδότης της εφημερίδας Εστία. Σπούδασε φυσικομαθηματικές επιστήμες στο Πανεπιστήμιο Αθηνών, αλλά γρήγορα στράφηκε στη δημοσιογραφία, έχοντας επηρεαστεί από το περιβάλλον στο οποίο ανατράφηκε. Από το 1918, όταν πέθανε ο πατέρας του, ανέλαβε μαζί με τον αδερφό του Κύρο τη σύνταξη της Εστίας. Τα δύο αδέλφια διατήρησαν τη συντηρητική και φιλοβασιλική ιδεολογία της εφημερίδας και έτσι πολλές φορές ήρθαν αντιμέτωποι με προβλήματα με τις κυβερνήσεις. Η εφημερίδα τελικά έκλεισε 3 φορές, αλλά κατά τη διάρκεια της Κατοχής ο Αχιλλέας Κύρου ορίστηκε από τις γερμανικές κατοχικές δυνάμεις να διευθύνει την εφημερίδα. Ωστόσο μετά από λίγο παραιτήθηκε για λόγους συνείδησης. Πέθανε τον Οκτώβριο του 1950 στο Παρίσι, μετά από καρδιακά προβλήματα.
Τζακ Λορντ
Προς τιμήν του Λορντ υπάρχει σήμερα χάλκινο μπούστο του σε εμπορικό κέντρο της Χονολουλού, κοντά στον τόπο κατοικίας του.
Αχιλλέας Κύρου
Συγγραφικό έργο
Ο Αχιλλέας Κύρου έκανε την πρώτη του εμφάνιση στη λογοτεχνία το 1919 με το θεατρικό έργο Στα όπλα η λεβεντιά, στη θεατρική ομάδα της Κυβέλης. Ακολούθησαν διηγήματα, μεταφράσεις και διαφόρων ειδών μελέτες. Ήταν μέλος του διοικητικού συμβουλίου και γενικός γραμματέας του Εθνικού Θεάτρου. Μεταξύ των σημαντικότερων έργων του περιλαμβάνονται τα εξής:
Τζακ Λορντ
Παραπομπές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Αχιλλέας Κύρου
Εξωτερικοί σύνδεσμοι
Κατηγορία:Κύπριοι δημοσιογράφοι Κατηγορία:Κύπριοι συγγραφείς
Παραγωγός ταινιών
320px|thumb|Ο αμερικανός παραγωγός [[Χαλ Ουόλις, υπήρξε από τους πιο επιτυχημένους παραγωγούς του Χόλυγουντ.]] Παραγωγός (Film producer) ονομάζεται το άτομο το οποίο επιβλέπει την διαδικασία υλοποίησης ενός κινηματογραφικού σχεδίου. Ο παραγωγός είναι πολλές φορές υπεύθυνος για την όλη εξέλιξη του προγράμματος, από την σύλληψη της αρχικής ιδέας μέχρι την προβολή του τελικού αποτελέσματος.
Ρόλος
Στο σύνολο, ο ρόλος του παραγωγού είναι να δίνει σε πρωτότυπες, δημιουργικές ιδέες τη δυνατότητα εμπορευματοποίησης και επαφής με το κοινό. Μια από τις υποχρεώσεις του παραγωγού είναι η χρηματοδότηση του εγχειρήματος, είτε μέσω προσωπικής επένδυσης είτε εξασφαλίζοντας οικονομική παροχή από κάποιο κινηματογραφικό στούντιο. Επίσης, ο παραγωγός φέρει την ευθύνη της επιλογής και του συντονισμού των συνεργατών του καθώς και των ατόμων που παίζουν σημαντικό ρόλο στην πορεία της παραγωγής, όπως ο σκηνοθέτης, ο σεναριογράφος κ.α. Ο παραγωγός αναλαμβάνει την οργάνωση και την εξασφάλιση της προόδου του σχεδίου μέχρι την ολοκλήρωση του. Τέλος, οφείλει να εξασφαλίσει τον κατάλληλο υλικοτεχνικό εξοπλισμό για να επιτευχθεί ο στόχος του.
Άλλοι ρόλοι/κατηγορίες
Ο ρόλος του παραγωγού χωρίζεται σε διάφορες κατηγορίες, ανάλογα με το εύρος και τη φύση της ενασχόλησης του. Πέραν του βασικού παραγωγού υπάρχει ο συμπαραγωγός, ο υπεύθυνος συνεταιρισμού, ο υπεύθυνος εκτέλεσης παραγωγής κ.α. , ο οποίος και αναλαμβάνει μια διαφορετική υποχρέωση. Για παράδειγμα, την εξασφάλιση οικονομικής ενίσχυσης αναλαμβάνει ο υπεύθυνος εκτέλεσης παραγωγής, ενώ ο υπεύθυνος συνεταιρισμού ασχολείται περισσότερο με το συντονισμό των προσπαθειών. Όταν μια ταινία γυρίζεται βάση διασκευασμένου σεναρίου είναι ευθύνη του παραγωγού να εξασφαλίσει τα πνευματικά δικαιώματα από τον ιδιοκτήτη του ήδη δημοσιευμένου υλικού.
Εξωτερικοί σύνδεσμοι
Κατηγορία:Συντελεστές του κινηματογράφου *
Αλβάρο Μαρτίν
Ο Αλβάρο Μαρτίν Ουριόλ (γενν. 18 Ιουνίου, 1994) είναι Ισπανός αθλητής των 20 χιλιομέτρων βάδην.
Είναι ο Πρωταθλητής Ευρώπης για το 2018 στα 20 χιλιόμετρα βάδην.
Interview 2016
Το Interview 2016 είναι το δεύτερο EP από το αμερικάνικο experimental χιπ χοπ συγκρότημα Death Grips. Κυκλοφόρησε στις 22 Μαρτίου 2016. Συμπεριλαμβάνει έξι ορχηστρικά κομμάτια. Το EP συμπεριφέρεται ως άλμπουμ μουσικής επένδυσης για μία βιντεο-συνέντευξη με τον Matthew Hoffman, που περιέχει μόνο τα κομμάτια αντί για το ήχο της συνέντευξης.
Κριτική
Κριτικός της Pitchfork Media Zoe Camp ήτανε καταφατική στην κριτική της, λέγοντας: "Ενώ ο ΜC Ride μπορεί να αντιλαμβάνεται ως το άλφα και το ωμέγα των Death Grips, το Interview 2016 τονίζει ότι ο [Ζακ] Χιλλ και ο [Άντυ] Μορίν είναι αρκετά εντυπωσιακή από μόνοι τους.". Επιπλέον, η Camp πίστευε ότι το EP ήτανε "πολύ πιο ενδιαφέρον από το Fashion Week, δύο φορές μεγαλύτερο, και υποδεικνύει πως η δύναμη των Death Grips ως μία ορχηστρική οντότητα δεν πρέπει να υποτιμηθει."
Μουσικοί
Death Grips
Αναφορές
Κατηγορία:Μουσική στις Ηνωμένες Πολιτείες
Μπεντέλ Ίνσουρανς ΦΚ
Η Μπεντέλ Ίνσουρανς ΦΚ είναι μια ποδοσφαιρική ομάδα από την πόλη Benin City, Νιγηρία. Έδρα της ομάδας είναι το Samuel Ogbemudia Stadium, χωρητικότητας 20000 θεατών. Ιδρύθηκε το 1972. Είναι ένα από τα ιδρυτικά μέλη της Nigerian Premier League το 1972. Συμμετέχει στην Nigeria National League. Έχει κερδίσει 3 πρωταθλήματα, 2 κύπελλα 1 CAF CUP και ένα UFOA Cup.
Παραπομπές
Κατηγορία:Ιδρύσεις ποδοσφαιρικών ομάδων το 1972 Κατηγορία:Ποδοσφαιρικές ομάδες Νιγηρίας Κατηγορία:Μπεντέλ Ίνσουρανς ΦΚ
Ζαγκίρ Ισμαγκίλοφ
Ο Ζαγκίρ Γκαρίποβιτ Ισμαγκίλοφ (Загир Гарипович Исмагилов, μπασκίρ: Заһир Ғарип улы Исмәғилев, 1916/1917 — 2003) ήταν Ρώσος μπασκίρος συνθέτης και παιδαγωγός. Του δόθηκε ο τίτλος του λαϊκού Καλλιτέχνη της ΕΣΣΔ το 1982 και ήταν μέλος του Κομμουνιστικού Κόμματος της Σοβιετικής Ένωσης από το 1943. Το κέντρο παραστατικών τεχνών στην Ουφά της Ρωσίας έχει λάβει το όνομά του.
Βιογραφία
Ο Ισμαγκίλοφ σπούδασε στο βασκιρικό επταετές σχολείο στο χωριό Νίζνε-Σερμένεβο. Από την αρχή των σπουδών του, ο συνθέτης εξέφρασε ενδιαφέρον για τη μητρική λαϊκή μουσική των Μπασκίρ και έμαθε να παίζει το κουράι. Το 1932 πήγε για να σπουδάσει στη σχολή ξυλοχημικής στο Ινζέρ. Αποφοίτησε νωρίς και άρχισε να εργάζεται στο λεσπρομχόζ του Μπελορέτσκ. Το 1935, ο Αρσλάν Μουμπαριάκοφ τον κάλεσε να λάβει μέρος στο Βασκιρικό Ακαδημαϊκό Θέατρο Δράματος της Ουφά όπου έπαιξε το βράδυ ως παίκτης του κουράι. Κατά τη διάρκεια των ημερών αυτών σπούδασε στο στούντιο μουσικής, το οποίο άνοιξε στο Ουφά (1936). Το 1937 ο Ισμαγκίλοφ πήγε να σπουδάσει στο στούντιο του Ωδείου της Μόσχας.
Κατά τη διάρκεια του Β΄ Παγκοσμίου Πολέμου εργάστηκε στην Ουφά δίνοντας συναυλίες για τον στρατό και συνέθεσε πατριωτικά τραγούδια. Μετά τον πόλεμο, ολοκλήρωσε την κατάρτιση του στο στούντιο το 1948 και στη συνέχεια έγινε μέρος της σχολής μουσικής σύνθεσης στο Ωδείο της Μόσχας.
Ο Ισμαγκίλοφ έγινε πρόεδρος της Ένωσης Συνθετών της Δημοκρατίας των Μπασκίρ το 1958. Το 1968, ήταν ο ιδρυτής και πρώτος πρύτανης του Ινστιτούτου Τεχνών της Ουφά, όπου παρέμεινε μέχρι το 1988. Ήταν βουλευτής του Ανώτατου Σοβιέτ του Μπασκορτοστάν για πολλά χρόνια και τελικά εξελέγη Πρόεδρός του για τα έτη1963-1975.
Τα έργα του συνθέτη εκτελούνται στη Ρωσία, τις δημοκρατίες της πρώην Σοβιετικής Ένωσης (τώρα ΚΑΚ) και διεθνώς (π.χ. Βουλγαρία, Κίνα, Ρουμανία, Βόρεια Κορέα, Γιουγκοσλαβία και Αιθιοπία). Επιπλέον, δημοσιεύθηκαν και καταγράφηκαν από την δισκογραφική εταιρεία "Melodiya" και είναι διαθέσιμα στα αρχεία της μπασκιρικής ραδιοτηλεόρασης.
Μετά από μια μακροχρόνια ασθένεια πέθανε το 2003.
Παραπομπές
Κατηγορία:Ρώσοι συνθέτες Κατηγορία:Μπασκίροι Κατηγορία:Αποδέκτες του Τάγματος της Φιλίας των Λαών
Σιδηροδρομικός Σταθμός Καλυβίων Λαμίας
Ο Σιδηροδρομικός Σταθμός Καλυβίων Λαμίας είναι σιδηροδρομικός σταθμός στη συνοικία Καλύβια της Λαμίας. Κατασκευάστηκε από τους Σιδηροδρόμους Θεσσαλίας (Λαρισαϊκός Σιδηρόδρομος) ως μέρος της γραμμής που συνέδεε τη Στυλίδα με τον Σταθμό Λειανοκλαδίου. Ο σταθμός άνοιξε το 1974 και εξυπηρετείται από τα τοπικά τρένα ανάμεσα στο Λειανοκλάδι και τη Στυλίδα (Προαστιακός Λαμίας).
Κοινωνικός αριθμός
Στα μαθηματικά, οι κοινωνικοί αριθμοί είναι αριθμοί των οποίων το άθροισμα των ομαλών διαιρετών τους σχηματίζουν μια κυκλική ακολουθία που αρχίζει και τελειώνει με τον ίδιο αριθμό. Είναι γενικεύσεις των εννοιών των φιλικών αριθμών και των τέλειων αριθμών. Οι δύο πρώτες κοινωνικές ακολουθίες, ή κοινωνικές αλυσίδες, ανακαλύφθηκαν και ονομάστηκαν από τον Βέλγο μαθηματικό Πωλ Πουλέ το 1918. Σε ένα σύνολο κοινωνικών αριθμών, κάθε αριθμός είναι το άθροισμα των κατάλληλων διαιρετών του προηγούμενου αριθμού, δηλαδή, το άθροισμα αποκλείει τον ίδιο τον προηγούμενο αριθμό. Για να είναι η αλληλουχία κοινωνική, η ακολουθία πρέπει να είναι κυκλική και να επιστρέψει στο σημείο εκκίνησης.
Η περίοδος της ακολουθίας ή της σειράς του συνόλου των κοινωνικών αριθμών είναι ο αριθμός των αριθμών σε αυτόν τον κύκλο.
Εάν η περίοδος της ακολουθίας είναι 1, ο αριθμός είναι ένας κοινωνικός αριθμός της τάξης 1 ή ένας τέλειος αριθμός – για παράδειγμα, οι κατάλληλοι διαιρέτες του 6 είναι το 1, 2 και 3, των οποίων το άθροισμα είναι και πάλι 6. Ένα ζευγάρι φιλικών αριθμών είναι ένα σύνολο κοινωνικών αριθμών της τάξης 2. Δεν υπάρχουν γνωστοί κοινωνικοί αριθμοί της τάξης 3 και οι αναζητήσεις τους έχουν ολοκληρωθεί μέχρι από το 1970.
Είναι ανοιχτό το ερώτημα αν όλοι οι αριθμοί καταλήγουν είτε σε έναν κοινωνικό αριθμό είτε σε έναν πρώτο (και ως εκ τούτου 1), ή, ισοδύναμα, εάν υπάρχουν αριθμοί των οποίων η ακολουθία δεν τελειώνει ποτέ, και ως εκ τούτου μεγαλώνει χωρίς δεσμεύσεις.
Παράδειγμα
Ένα παράδειγμα με περίοδο 4:
Λίστα γνωστών κοινωνικών αριθμών
Ο παρακάτω πίνακας κατηγοριοποιεί όλους τους γνωστούς κοινωνικούς αριθμούς ως τον Ιούλιο του 2018 κατά το μήκος της αντίστοιχης ακολουθίας: Υποτίθεται ότι εάν το ν είναι σύμφωνο με το 3 modulo 4 τότε δεν υπάρχει τέτοια ακολουθία με μήκος ν.
Η ακολουθία 5 κύκλων είναι: 12.496, 14.288, 15.472, 14.536, 14.264
Η μόνη γνωστή ακολουθία 28 κύκλων είναι: 14.316, 19.116, 31.704, 47.616, 83.328, 177.792, 295.488, 629.072, 589.786, 294.896, 358.336, 418.904, 366.556, 274.924, 275.444, 243.760, 376.736, 381.028, 285.778, 152.990, 122.410, 97.946, 48.976, 45.946, 22.976, 22.744, 19.916, 17.716.
Αναζήτηση για κοινωνικούς αριθμούς
Η αλληλουχία του κλάσματος μπορεί να αναπαρασταθεί ως ένα κατευθυνόμενο γράφημα, G_{\nu,s}, για έναν δεδομένο ακέραιο ν, όπου s(κ) δηλώνει το άθροισμα των κατάλληλων διαιρετών του κ. Κύκλοι σε G_{\nu,s} αντιπροσωπεύουν κοινωνικούς αριθμούς μέσα στο διάστημα [1,\nu]. Δύο ειδικές περιπτώσεις είναι βρόχοι που αντιπροσωπεύουν τέλειους αριθμούς και κύκλους μήκους δύο που αντιπροσωπεύουν φιλικά ζεύγη.
Eξωτερικοί σύνδεσμοι
Κατηγορία:Θεωρία αριθμών Κατηγορία:Ακολουθίες ακεραίων
Ντιέγκο Γκαρσία Καρέρα
Ο Ντιέγκο Γκαρσία Καρέρα (γενν. 19 Ιανουαρίου 1996) είναι Ισπανός αθλητής του στίβου που εξειδικεύεται στα 20 χιλιόμετρα βάδην.
Παραπομπές
Κατηγορία:Ισπανοί αθλητές του στίβου Κατηγορία:Βαδιστές Καρέρα Κατηγορία:Αθλητές του στίβου στους Θερινούς Ολυμπιακούς Αγώνες 2020
Φάνης Γκέκας
Ο Θεοφάνης «Φάνης» Γκέκας (Λάρισα, 23 Μαΐου 1980) είναι Έλληνας πρώην διεθνής ποδοσφαιριστής. Μεγάλωσε στη συνοικία Αβέρωφ και συμπτωματικά έχει τα γενέθλια του την ίδια ημέρα με το ποδοσφαιρικό του ίνδαλμα, τον παλιό ποδοσφαιριστή της ΑΕΛ Γιάννη Βαλαώρα, καθώς και εκείνος έχει γεννηθεί στις 23 Μαΐου (το 1958). Θεωρείται από τους πιο δημοφιλείς Θεσσαλούς ποδοσφαιριστές.
Συλλογική καριέρα
Σε μικρή ηλικία ασχολήθηκε με την ελληνορωμαϊκή πάλη, στην πορεία όμως κι έπειτα από παρότρυνση του πατέρα του αποφάσισε να αφοσιωθεί αποκλειστικά με τη μεγάλη του αγάπη, το ποδόσφαιρο. Πραγματοποίησε πολύ καλές εμφανίσεις στο σχολικό πρωτάθλημα κερδίζοντας έτσι μια θέση στα τμήματα υποδομής του Τοξότη Λάρισας, που θεωρούνται από τα καλύτερα στην Ελλάδα, καθώς έχουν αναδείξει μεγάλους ποδοσφαιριστές, στους οποίους πλέον συγκαταλέγεται και ο ίδιος.
Στους «ερυθρόλευκους» της Λάρισας, που τότε αγωνίζονταν στο τοπικό πρωτάθλημα, ο Γκέκας είχε για ένα διάστημα συμπαίκτη τον αδερφό του Δημήτρη. Γρήγορα διακρίθηκε στη θέση του επιθετικού χάρη στην ταχύτητα, την εκρηκτικότητα και τη σκληρή δουλειά που τον χαρακτηρίζουν. Προωθήθηκε στην πρωτη ομάδα του Τοξότη μαζί με τον Λευτέρη Tέα την περίοδο 1995-96 και αρχισε να καθιερώνεται ως βασικός την σεζόν 1996-97. Σε έναν αγώνα με αντίπαλο την Αναγέννηση Ευαγγελισμού, εξαιτίας της αποβολής του τερματοφύλακα, υπερασπίστηκε την εστία του Τοξότη, αλλά δέχτηκε ένα γκολ στα είκοσι λεπτά που αγωνίστηκε και το "πείραμα" δεν επαναλήφθηκε.
Ο Γκέκας ήταν γεννημένος επιθετικός καθώς ο Λαρισαίος φορ έχει αναδειχθεί πρώτος σκόρερ σε όποια ομάδα και κατηγορία έχει αγωνιστεί. Μάλιστα την σεζόν 1997-98 πέτυχε 40 γκολ και αναδείχθηκε πρώτος σκόρερ του τοπικού πρωταθλήματος Λάρισας.
ΑΕ Λάρισας
Οι εμφανίσεις του με τον Τοξότη δεν άφησαν ασυγκίνητη τη μεγάλη ομάδα της περιοχής, την ΑΕΛ. Tο 1998 ο προπονητής του συλλόγου Ζόραν Μπάμποβιτς τον επέλεξε μαζί με τον συμπαίκτη του Λευτέρη Τέα αναμεσα σε 40 νεαρους ποδοσφαιριστες της περιοχης που είχαν δοκιμαστεί, και υπέγραψε το πρώτο του επαγγελματικό συμβόλαιο με τη «βασίλισσα του κάμπου» που τότε αγωνιζόταν στη Β΄ Εθνική.
Στην πρώτη του χρονιά, την περίοδο 1998-99, ο Γκέκας είχε μικρό χρόνο συμμετοχής, αγωνιζόμενος μόλις 8 φορές και σκοράροντας μια φορά. Την επόμενη χρονιά όμως ήταν βασικός, καθώς συμμετείχε σε 24 αγώνες πρωταθλήματος και πέτυχε 5 γκολ, ενώ στο κύπελλο συμμετείχε σε 4 αγώνες και σημείωσε ένα γκολ.
Η επόμενη περίοδος 2000-01 ήταν η χειρότερη στην ιστορία της θεσσαλικής ομάδας. Ταλαιπωρημένη από οικονομικά προβλήματα υποβιβάστηκε για πρώτη φορά στη Γ' Εθνική, ωστόσο ο Γκέκας συνέχισε να είναι παραγωγικός. Σε 29 αγώνες πέτυχε 10 γκολ στο πρωτάθλημα και σε 9 αγώνες 2 γκολ στο Κύπελλο. Ο Γκέκας, όπως και πολλοί συμπαίκτες του, δεν ακολούθησε τη «βυσσινί θύελλα» στη Γ΄ Εθνική και για πρώτη φορά θα έφευγε από τη Λάρισα.
Καλλιθέα
Πέτυχε το πρώτο γκολ της Καλλιθέας στην Α΄ Εθνική στην Τούμπα εναντίον του ΠΑΟΚ, αγώνα στον οποίο σημείωσε δύο γκολ, οδηγώντας ταυτόχρονα την αθηναϊκή ομάδα στην πρώτη της νίκη στην κατηγορία με 3-2. Στους πρώτους 19 αγώνες είχε 8 τέρματα, ωστόσο το γεγονός ότι στρατεύτηκε στο μέσο της περιόδου, τον επηρέασε και στους εναπομείναντες 10 αγώνες πέτυχε μόλις 1 γκολ, ωστόσο 9 γκολ σε 29 αγώνες στην πρώτη του χρονιά στο μεγάλο πρωτάθλημα και 3 γκολ σε ισάριθμες συμμετοχές στο κύπελλο ήταν εξαιρετική επίδοση.
Την περίοδο 2003-04 ο Γκέκας κατάφερε να αναδειχθεί 4ος σκόρερ του πρωταθλήματος με 13 γκολ σε 28 αγώνες, ενώ σημείωσε και τα δύο πρώτα χατ τρικ της καριέρας του εναντίον του Άρη Θεσσαλονίκης και του Πανηλειακού. Στο κύπελλο σημείωσε 2 γκολ σε ισάριθμες συμμετοχές.
Η επόμενη περίοδος του ήταν και η τελευταία του στην ομάδα της Καλλιθέας. Για την ακρίβεια, έπαιξε στο πρώτο μισό της περιόδου πετυχαίνοντας 10 γκολ σε 16 αγώνες στο πρωτάθλημα και 2 γκολ σε 4 αγώνες στο κύπελλο.
Έπειτα από 3,5 χρόνια στην Καλλιθέα, τον Φεβρουάριο του 2005 μεταγράφηκε στον Παναθηναϊκό κι ενώ είχε απασχολήσει αρκετές ομάδες της Α΄ Εθνικής αλλά και του εξωτερικού.
Παναθηναϊκός
Ο πρώτος του αγώνας με τον Παναθηναϊκό ήταν στο κύπελλο με αντίπαλο την ΑΕΚ, στον οποίο αγωνίστηκε ως αλλαγή για λίγα λεπτά σε μια δύσκολη ημέρα για τους "πράσινους", καθώς ηττήθηκαν με 3-1 στην έδρα τους και αποκλείστηκαν από τη συνέχεια του θεσμού. Στο πρωτάθλημα όμως, ο Γκέκας έγινε βασικός με το "καλημέρα" και στον πρώτο του αγώνα με τον Απόλλωνα Καλαμαριάς πέτυχε δύο γκολ, ενώ είχε και μία ασίστ. Από τους 13 αγώνες που συμμετείχε με τους "πράσινους" ως τον Μάιο, μόνο σε έναν δεν ήταν βασικός. Πέτυχε 8 γκολ και με τα 10 που είχε από το πρώτο μισό της περιόδου, αναδείχθηκε πρώτος σκόρερ της Α΄ Εθνικής με 18 συνολικά γκολ.
Για πρώτη φορά Θεσσαλός και δη Λαρισαίος κατακτούσε τον συγκεκριμένο τίτλο. Μάλιστα, ο Γκέκας έγινε μόλις ο δεύτερος που το έχει καταφέρει αγωνιζόμενος με δύο ομάδες, μετά τον Δημήτρη Ναλιτζή το 2000, ωστόσο, ο Παναθηναϊκός έχασε στις λεπτομέρειες το πρωτάθλημα από τον μεγάλο του αντίπαλο Ολυμπιακό. Παράλληλα εκείνη τη χρονιά, ο Γκέκας έκανε και το ευρωπαϊκό του ντεμπούτο, καθώς αγωνίστηκε στους δύο αγώνες με τη Σεβίλλη, δίχως να σκοράρει.
Η επόμενη περίοδος (2005-06) ξεκίνησε πολύ άσχημα τόσο για τον Παναθηναϊκό όσο και για τον Γκέκα, καθώς από τη μια η ομάδα τέθηκε γρήγορα εκτός στόχων από όλες τις διοργανώσεις και από την άλλη ο Λαρισαίος επιθετικός δυσκολευόταν να βρει τον δρόμο προς τα δίχτυα. Τελικά, ο Παναθηναϊκός τερμάτισε τρίτος στο πρωτάθλημα και ο Γκέκας 1ος σκόρερ της ομάδας και 2ος του πρωταθλήματος με 15 γκολ σε 28 αγώνες. Είχε και έναν αγώνα κυπέλλου και τέσσερις ευρωπαϊκούς δίχως να σκοράρει.
Τον Αύγουστο του 2006 ο Παναθηναϊκός θέλησε να τον παραχωρήσει στον ΠΑΟΚ ως αντάλλαγμα για τη μεταγραφή του πρώτου σκόρερ του πρωταθλήματος εκείνης της περιόδου Δημήτρη Σαλπιγγίδη. Ο Γκέκας όμως αρνήθηκε και ο φάκελος "Παναθηναϊκός" έτσι έκλεισε οριστικά γι' αυτόν.
Δανεισμός στην Μπόχουμ
thumb|120px|Ο Γκέκας στη [[Μπάγερ Λεβερκούζεν|Λεβερκούζεν το 2007]] Αν και ο χρόνος ανεύρεσης ομάδας ήταν ελάχιστος, ο Γκέκας δόθηκε τελικά ως δανεικός στη γερμανική Μπόχουμ με προοπτική αγοράς 700.000 ευρώ. Σε ένα από τα κορυφαία πρωταθλήματα της Ευρώπης και του κόσμου, το γερμανικό, ο Γκέκας "έκλεψε την παράσταση", καθώς στον πρώτο του κιόλας χρόνο αναδείχθηκε 1ος σκόρερ με 20 γκολ σε 32 αγώνες αφήνοντας πίσω του ποδοσφαιριστές - "κολοσσούς", όπως ο Ρόι Μακάι και ο Μίροσλαβ Κλόζε. Βοήθησε ταυτόχρονα την ομάδα του να παραμείνει σχετικά άνετα στην κατηγορία και έκανε τους φιλάθλους της Μπόχουμ να "πίνουν νερό στο όνομά του".
Ξεκινώντας από τα γήπεδα της Λάρισας κατάφερε να αναδειχθεί πρώτος σκόρερ στην Μπουντεσλίγκα, κάνοντας μεγάλους Γερμανούς σκόρερ του παρελθόντος, όπως ο Ρούντι Φέλερ και ο Στέφαν Κουντς να τον εκθειάσουν. Μάλιστα, ο Γκέκας συμπεριλήφθηκε στην καλύτερη ενδεκάδα του πρωταθλήματος, «δίδυμο» στην επίθεση με τον Μάριο Γκόμεζ της Στουτγκάρδης, ενώ ψηφίστηκε ως δεύτερος καλύτερος παίκτης του πρωταθλήματος πίσω από τον Ντιέγκο της Βέρντερ Βρέμης.
Μπάγερ Λεβερκούζεν
Τον Ιούνιο του 2007 ο Γκέκας μεταγράφηκε στην Μπάγερ Λεβερκούζεν, μία από τις μεγαλύτερες ομάδες της Γερμανίας, «εξαργυρώνοντας» κατά κάποιο τρόπο τον τίτλο του πρώτου σκόρερ. Υπέγραψε τετραετές συμβόλαιο με ετήσιες αποδοχές 1,2 εκ. ευρώ, ενώ η Μπόχουμ έβαλε στα ταμεία της περίπου 2,8 εκατ. ευρώ. Ο Παναθηναϊκός εισέπραξε μόλις 700.000 ευρώ σύμφωνα με την προοπτική (οψιόν) αγοράς που είχε συμφωνηθεί κατά την παραχώρησή του την προηγούμενη περίοδο και αποδείχθηκε τελικά πως έκανε ένα από τα μεγαλύτερα οικονομικά «σφάλματα» της ιστορίας του, ενώ αντιθέτως η Μπόχουμ μια πολύ καλή εισπρακτικά μεταπώληση.
Στην πρώτη του χρονιά (2007-08) στην Μπάγερ Λεβερκούζεν ο Γκέκας, αν και αντιμετώπισε προβλήματα προσαρμογής, κατάφερε να αναδειχθεί πρώτος σκόρερ της ομάδας στο γερμανικό πρωτάθλημα με 11 γκολ σε 29 συμμετοχές, ενώ μέτρησε επίσης μία συμμετοχή στο κύπελλο Γερμανίας, καθώς και 10 συμμετοχές και 2 γκολ στο κύπελλο ΟΥΕΦΑ. Ωστόσο, η ομάδα δεν κατάφερε να διακριθεί ιδιαίτερα.
Την περίοδο 2008-09 ο Γκέκας σε 15 αγώνες γερμανικού πρωταθλήματος σκόραρε 2 φορές, καθώς και σε 3 αγώνες κυπέλλου πέτυχε ένα γκολ. Σε όλους τους αγώνες πέρασε ως αλλαγή, καθώς είχε χάσει τη θέση του στη βασική ενδεκάδα από τον Πάτρικ Χέλμες.
Δανεισμοί σε Πόρτσμουθ και Χέρτα Βερολίνου
Τον Ιανουάριο 2009 δόθηκε δανεικός στην αγγλική Πόρτσμουθ ως το τέλος της περιόδου. Εκεί αγωνίστηκε μόλις μια φορά, καθώς ο προπονητής Τόνι Άνταμς που τον έφερε στην ομάδα, απομακρύνθηκε σχεδόν αμέσως μετά την μεταγραφή του Έλληνα επιθετικού. Έναν χρόνο αργότερα, τον Ιανουάριο του 2010 παραχωρήθηκε εκ νέου ως δανεικός στη Χέρτα Βερολίνου για 6 μήνες. Παρά τις εντυπωσιακές του εμφανίσεις όμως (σε 17 συμμετοχές σημείωσε έξι τέρματα) ο γερμανικός σύλλογος δεν κατάφερε τελικά να αποφύγει τον υποβιβασμό.
Η συνέχεια της καριέρας του
thumb|left|150 px|Ο Φάνης Γκέκας το 2013 στην [[Κόνιασπορ]] Τον Μάιο του 2010 συμφώνησε με την Άιντραχτ Φραγκφούρτης για δύο χρόνια με ετήσιες απολαβές ύψους 1 εκατ. ευρώ, όπου συνέχισε εξίσου αποτελεσματικά, καθώς στατιστικά «έβρισκε δίχτυα» ανά δύο αγώνες πρωταθλήματος (48 συμμετοχές με 23 τέρματα), ωστόσο στη δεύτερη χρονιά του, παρά τις προσωπικές του επιδόσεις ο σύλλογος της Φραγκφούρτης δεν μπόρεσε να παραμείνει στην κατηγορία.
Στις 7 Ιανουαρίου 2012 υπέγραψε συμβόλαιο με την τουρκική Σαμσουνσπόρ, η οποία κινδύνευε με υποβιβασμό. Ο Γκέκας πέτυχε 8 γκολ σε 11 μόλις αγώνες, όμως προς το τέλος της περιόδου τραυματίστηκε, με αποτέλεσμα η ομάδα της Σαμψούντας χωρίς την παρουσία του να υποβιβαστεί τελικά στη δεύτερη κατηγορία του τουρκικού πρωταθλήματος.
Το πρώτο εξάμηνο της περιόδου 2012-13 αγωνίστηκε με τη φανέλα της ισπανικής Λεβάντε, ενώ στις 14 Ιανουαρίου 2013 υπέγραψε συμβόλαιο με την τουρκική Ακχισάρ Μπελεντίγιεσπορ, όπου πέτυχε 12 γκολ σε 15 αγώνες και συνέβαλε στην παραμονή της ομάδας στην κατηγορία.
Τον Σεπτέμβριο του 2013 υπέγραψε στην τουρκική Κόνιασπορ και στην τρίτη του συνολικά χρονιά στο τουρκικό πρωτάθλημα συνέχισε εξίσου αποτελεσματικά, σημειώνοντας 13 τέρματα σε σύνολο 24 αγώνων.
Τον Ιούλιο του 2014 επέστρεψε στην τουρκική Ακχισάρ Μπελεντίγιεσπορ, έχοντας 24 συμμετοχές και 12 τέρματα στο πρωτάθλημα. Την επόμενη χρονιά συμφώνησε με την Εσκισεχίρσπορ, αποχώρησε όμως τον Νοέμβριο του ίδιου έτους, έχοντας απολογισμό 10 συμμετοχές και 5 τέρματα.
Απόστολος Γιάννου
Ο Απόστολος Γιάννου (Νάουσα, 25 Ιανουαρίου 1990) είναι Έλληνας διεθνής ποδοσφαιριστής που αγωνίζεται ως επιθετικός στην ινδική Κεράλα Μπλάστερς του Πρωταθλήματος ποδοσφαίρου Ινδίας.
Φάνης Γκέκας
Η συνέχεια της καριέρας του
Την 1η Φεβρουαρίου 2016 συμφώνησε με την ελβετική Σιόν, υπογράφοντας συμβόλαιο συνεργασίας 1,5 έτους. Με τον ελβετικό σύλλογο σε 30 συμμετοχές πρωταθλήματος σημείωσε 13 τέρματα.
Απόστολος Γιάννου
Σε συλλογικό επίπεδο
Γεννήθηκε στη Νάουσα και μετανάστευσε στην Αυστραλία σε μικρή ηλικία, μεγαλώνοντας στη Μελβούρνη της πολιτείας Βικτώρια, όπου ήταν γνωστός ως Παύλος Γιάννου. Αγωνίστηκε σε παιδικό επίπεδο στη Κάνονς Μελβούρνης και στην Ελλάς Μελβούρνης κι έπειτα στις ηλικίες κάτω των 14 και 15, επιλέχθηκε από την ομάδα της Βικτώρια (VIS), με την οποία συμμετείχε σε φιλικούς αγώνες πριν την περίοδο 2006-07 της αυστραλιανής λίγκας με την πρόθεση να υπογράψει συμβόλαιο. Στη συνέχεια δοκιμάστηκε με τις ρεζέρβες της ολλανδικής Αϊντχόφεν, δεν τα κατάφερε όμως, με αποτέλεσμα να επιστρέψει στη Μελβούρνη και να υπογράψει εξάμηνο συμβόλαιο με τη Κάνονς Μελβούρνης.
Στα μέσα του 2007 ήρθε για πρώτη φορά στην Ελλάδα για λογαριασμό του Απόλλωνα Καλαμαριάς που αγωνιζόταν τότε στη Β' Εθνική, σημειώνοντας το πρώτο του τέρμα στα τέλη του 2008, όταν στο 81’ πέτυχε το μοναδικό γκολ στην ήττα από την Κέρκυρα με 3-1. Συνέχισε σκοράροντας πέντε ακόμα φορές στη Β΄ Εθνική την περίοδο 2008-09 πριν πάρει μεταγραφή για την Καβάλα, η οποία προβιβάστηκε στη Σούπερ Λίγκα για τη περίοδο 2009-10, υπογράφοντας πενταετές συμβόλαιο. Στις 21 Νοεμβρίου 2009, ο Γιάννου έκανε το ντεμπούτο του με τη νέα του ομάδα, περνώντας ως αλλαγή στο 79’ και σκοράροντας στο 88’, στη νίκη επί της ΑΕΚ με 2-1. Την εποχή εκείνη ο Γιάννου ήταν ένας από τους πέντε "Αυστραλούς" του συλλόγου, καθώς συνυπήρξε με τους: Ρόμπερτ Σταμπολζίεφ, Ζέλικο Κάλατς, Αντρέα Γκόβα και Κρεγκ Μουρ.
Φάνης Γκέκας
Η συνέχεια της καριέρας του
Στις 10 Δεκεμβρίου 2016 επέστρεψε για τρίτη φορά στην Τουρκία, υπογράφοντας συμβόλαιο συνεργασίας με τη Σίβασπορ, αγωνιζόμενος δέκα φορές στο πρωτάθλημα και σημειώνοντας δύο τέρματα.
Απόστολος Γιάννου
Σε συλλογικό επίπεδο
Μετά τον υποβιβασμό του μακεδονικού συλλόγου έμεινε ελεύθερος και στις 30 Σεπτέμβρη 2011 υπέγραψε τριετές συμβόλαιο με τον ΠΑΟΚ, πραγματοποιώντας την πρώτη του εμφάνιση για την περίοδο 2011-12 στην ισοπαλία με τον ΟΦΗ στις 16 Οκτωβρίου παίρνοντας τη θέση του Βλάντιμιρ Ίβιτς στο 78’. Το πρώτο του γκολ σημειώθηκε στην εκτός έδρας νίκη ξανά εναντίον του ΟΦΗ με 2-0 στις 11 Φεβρουαρίου 2012. Κατά τη διάρκεια της παρουσίας του στο ελληνικό πρωτάθλημα έχει αναδειχθεί δύο φορές ως πολυτιμότερος ποδοσφαιριστής της αγωνιστικής, μία με τη Καβάλα και μία με τον ΠΑΟΚ.